लोक अदालत के आदेश के बाद न्यास ने सीज की बिल्डिंग
बीकानेर | लोकअदालत के आदेश के बाद मंगलवार को नगर विकास न्यास ने मुरलीधर व्यास कॉलोनी का मकान बी-73 सीज किया। इस मकान में तीन दुकानें चल रही थी, जिनमें दो दारु की और एक परचून की थी। लोक अदालत ने 23 फरवरी 17 को न्यास सचिव को आदेश दिया था कि मुरलीधर व्यास कॉलोनी की उस बिल्डिंग को सीज कर सूचित किया जाए जिसमें मालिक ओमप्रकाश पुत्र लक्ष्मणसिंह राजपुरोहित ने आवासीय की परमिशन ले रखी है लेकिन वह उसका व्यावसायिक उपयोग कर रहा है। कोर्ट के आदेश के बाद यूआईटी, नयाशहर पुलिस और अन्य अधिकारी मौके पर पहुंचे और बिल्डिंग को सीज करने की कार्रवाई की।
hin_Deva hin_Deva